पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. संभाग के सबसे बड़े एमबी अस्पताल में हिंदुस्तान जिंक वेदांता के सहयोग से बने हार्ट हॉस्पिटल का उद्घाटन मंगलवार को सीएम अशोक गहलोत ने किया। इस अवसर पर जिले के प्रभारी मंत्री महेंद्रजीत सिंह मालवीय सहित पार्टी कार्यकर्ता उपस्थित थे।
वेदांता के आर्थिक सहयोग से बने इस हार्ट हॉस्पिटल में एंजियोग्राफी, एंजियोप्लास्टी की सुविधाएं उपलब्ध हो जाएंगी। सारे वार्ड एयर कंडीशन हैं और बेड सं या भी बढ़ाई जाएगी। उद्घाटन के दौरान सीएम ने कहा कि उदयपुर में इस सुविधा की पूर्व से ही आवश्यकता थी।
इसके अभाव में रोगियों को जयपुर या अहमदाबाद तक की दौड़ लगानी पड़ती थी। जिसमें समय और धन भी काफी खर्च हो जाता था। अब यह सुविधा उदयपुर में उपलब्ध हो जाने से रोगियों को बाहर नहीं जाना पड़ेगा।
सीएम ने बताया कि अस्पताल के लिए विशेषज्ञ चिकित्सकों की ही व्यवस्था करनी है। वो भी शीघ्र कर दी जाएगी। उद्घाटन के बाद सीएम ने अस्पताल से जुड़े विभिन्न विभाग देखे और रोगियों को मिलने वाली सुविधाओं की जानकारी ली।
इसके अतिरिक्त विभिन्न रोगों के उपचार में इस्तेमाल की जाने वाली मशीनों की भी बारीकियां जानी। इस अवसर पर आरएनटी मेडिकल कॉलेज के प्राचार्य डॉ. एसके कौशिक, अधीक्षक डॉ. डीपी सिंह भी मौजूद थे।
Photo_Tarachand Gawariya
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva hin_Deva hau_Latn zho_Hant eng_Latn